Shu kunlarda respublikaning boshqa hududlarida bo‘lgani kabi Andijon viloyatining ham barcha tuman va shaharlarida Navro‘z bayrami keng nishonlanmoqda. Asosiy bayram tantanalari Andijon shahridagi olimpiya zaxiralari kollejida o‘tkazildi. Tadbirda viloyatdagi jamoatchilik vakillari ishtirok etdi. Viloyat hokimi Shuhratbek Abdurahmonov andijonliklarni bayram tabrikladi. Sahnada hududning o‘ziga xos milliy urf-odatlari, moziydan meros bo‘lib kelayotgan askiya, laparlar folklor-etnografik va badiiy jamoalarining tomoshalari namoyish qilindi. Kun.uz muxbiri viloyatning markaziy tadbiri va tumanlarda o‘tgan bayram sayillaridan fotoreportajni e’tiboringizga havola qiladi.